**PRAVILNIK O FINANCIJSKOJ POTPORI HPD-A SVOJIM ČLANOVIMA ZA TRAJNO STRUČNO USAVRŠAVANJE**

Opće odredbe

1. Da bi ostvarili potporu za trajno stručno usavršavanje, pristupnici moraju biti članovi Hrvatskog pedijatrijskog društva (HPD-a) i Hrvatskog liječničkog zbora (HLZ-a) najmanje u godini u kojoj traže potporu i godinu prije traženja potpore. Potporom se pokrivaju troškovi prijevoza i/ili smještaja te kotizacija tečajeva.
2. Svojim članovima, specijalistima pedijatrije, HPD može odobriti godišnje do 3 potpore u iznosu do 4 000,00 kuna po potpori.
3. Članovima Sekcije specijalizanata, koje članovi Sekcije izaberu temeljem svojih kriterija, HPD može godišnje odobriti do 3 potpore u jednoj kalendarskoj godini u iznosu do

4 000,00 kn po potpori.

1. Ovaj Pravilnik kao i odluke o dodjeli potpore objavljuju se na mrežnoj stranici HPD-a.

Pojedinačne novčane potpore

1. Prijedloge za pojedinačne novčane potpore podnose pojedinci specijalisti pedijatri, članovi HPD-a i HLZ-a u vlastito ime, ili Sekcije HPD-a za pojedine članove (Sekcija za alergologiju i kliničku imunologiju, Sekcija za hematologiju i onkologiju, Sekcija za metaboličke bolesti djece, Sekcija za neonatologiju, Sekcija za pedijatrijsku i neonatalnu intenzivnu i urgentnu medicinu, Sekcija specijalizanata pedijatrije).
2. Prijedlozi se podnose elektroničkom poštom predsjedniku Povjerenstva uz istodobnu obavijest Predsjednici HPD-a.

Prijedlozi moraju sadržavati:

* zamolbu osobe koja traži potporu s opisom svrhe stručnog usavršavanja i njegovo trajanje
* životopis
* poziv ustanove u kojoj se provodi stručno usavršavanje, a u slučaju tečajeva prilaže se informacija o tečaju s programom.
* pismo potpore voditelja Organizacijske jedinice u kojoj radi osoba koja traži potporu iz kojeg je razvidan značaj stručnog usavršavanja za unaprjeđenje rada u matičnoj ustanovi
* izjavu tražitelja potpore da financijska sredstva nisu osigurana ili su samo djelomično osigurana iz drugog izvora.
1. Korisnik pojedinačne novčane potpore, uz uvjete iz čl. 6., mora u privitku svoje prijave dostaviti predračun ili kopiju karte prijevoznog sredstva/ smještaja/ kotizacije za čije troškove traži pokriće

Povjerenstvo za novčane potpore

1. Upravni odbor (UO) HPD-a imenuje 6 članova Povjerenstva za dodjelu pojedinačnih financijskih potpora, a predsjednica HPD-a između njih imenuje predsjednika/cu.

1. Članovi Povjerenstva moraju biti imenovani po jedan iz svake regije.
2. Regije su:
3. SJEVERNA HRVATSKA: [Varaždinska](https://sh.wikipedia.org/wiki/Vara%C5%BEdinska_%C5%BEupanija), Međimurska, Koprivničko-križevačka i [Krapinsko-zagorska županija](https://sh.wikipedia.org/wiki/Krapinsko-zagorska_%C5%BEupanija)
4. SREDIŠNJA HRVATSKA: [Zagrebačka,](https://sh.wikipedia.org/wiki/Zagreba%C4%8Dka_%C5%BEupanija) [Bjelovarsko-bilogorska,](https://sh.wikipedia.org/wiki/Bjelovarsko-bilogorska_%C5%BEupanija)  [Karlovačka i](https://sh.wikipedia.org/wiki/Karlova%C4%8Dka_%C5%BEupanija) [Sisačko-moslavačka županija](https://sh.wikipedia.org/wiki/Sisa%C4%8Dko-moslava%C4%8Dka_%C5%BEupanija)
5. ISTOČNA HRVATSKA: [Brodsko-posavska,](https://sh.wikipedia.org/wiki/Brodsko-posavska_%C5%BEupanija) [Požeško-slavonska,](https://sh.wikipedia.org/wiki/Po%C5%BEe%C5%A1ko-slavonska_%C5%BEupanija) [Vukovarsko-srijemska,](https://sh.wikipedia.org/wiki/Vukovarsko-srijemska_%C5%BEupanija)  [Osječko-baranjska i](https://sh.wikipedia.org/wiki/Osje%C4%8Dko-baranjska_%C5%BEupanija) [Virovitičko-podravska županija](https://sh.wikipedia.org/wiki/Viroviti%C4%8Dko-podravska_%C5%BEupanija)
6. ISTRA I PRIMORJE [Istarska županija](https://sh.wikipedia.org/wiki/Istarska_%C5%BEupanija), [Primorsko-goranska županija](https://sh.wikipedia.org/wiki/Primorsko-goranska_%C5%BEupanija) i [Ličko-senjska županija](https://sh.wikipedia.org/wiki/Li%C4%8Dko-senjska_%C5%BEupanija)
7. JUŽNA HRVATSKA: [Zadarska,](https://sh.wikipedia.org/wiki/Zadarska_%C5%BEupanija) Šibensko-kninska, [Splitsko-dalmatinska i](https://sh.wikipedia.org/wiki/Splitsko-dalmatinska_%C5%BEupanija) [Dubrovačko-neretvanska županija](https://sh.wikipedia.org/wiki/Dubrova%C4%8Dko-neretvanska_%C5%BEupanija)
8. GRAD ZAGREB
9. Povjerenstvo donosi konačni prijedlog većinom glasova svih članova.
10. O pojedinačnim potporama odluku donosi predsjednica HPD-a u skladu s prijedlogom Povjerenstva.
11. Ako je Povjerenstvo neodlučno, odluku donosi predsjednica HPD-a.
12. Ako postoji više zahtjeva, kriteriji odabira su sljedeći:
13. prednost ima stručno usavršavanje koje se provodi izvan Hrvatske
14. prednost ima usavršavanje/tečaj/radionica sa manjim brojem polaznika
15. prednost se daje usavršavanju za čije je prisustvovanje učinjena selekcija i odabir kandidata (testom, komisijski na temelju dosadašnjih postignuća,...)
16. vrednuje se značaj usavršavanja za unaprjeđenje rada u matičnoj ustanovi u Hrvatskoj;
17. Prijave za potpore primaju se:
18. 1. siječnja – 31. svibnja (donošenje odluke 1. lipnja – 30.lipnja)
19. 1. srpnja – 30. studenog (donošenje odluke 1. prosinca – 31. prosinca)
20. U prvom razdoblju dodjeljuju se do dvije potpore za specijaliste pedijatre, odnosno do dvije za specijalizante, a u drugom razdoblju se potpore dodjeljuju ovisno o broju dodijeljenih u prvom razdoblju po jedna do tri za specijaliste i po jedna do tri za specijalizante.
21. Pravilnik stupa na snagu petnaest dana od objave na mrežnoj stranici HPD-a i vrijedi do opoziva.